Werklikheid van die opstanding van Christus
29/01/2019 Q	Lewer kommentaar
Ek haal vandag die boek van Coenie Burger oor die hemelvaart : "Waar is Jesus nou?" van die rak af en begin sommer net weer lees. Toe tref die volgende frase my van voor af:
"As ons nie meer in die werklike opstanding van Jesus glo nie, bly daar min oor van die goeie nuus van die evangelie en van die kerk."
Die boek gaan net net daaroor nie , maar oor die lewende Jesus wat na die opstanding by ons teenwoordig is en hoe dit ons lewe moet verander.
Maar toe het my gedagtes onwillekeurig gegaan oor hoe mede Christene soms oor die opstanding dink of nie dink nie. Hoe dit eintlik 'n belangrikke basiese geloofswaarheid is, maar dat daar tog 'n klomp mense is wat aan Christus wil vashou -sonder dat hulle aan die opstanding wil glo.
Toe dink ek hoedat Paulus dit in 1 Kor 15:12-19 stel: Indien ons dink dat die Christelike lewe net oor Christus gaan -sonder dat Hy uit die dood opgewek is , is dit 'n "tragiese verhaal" (my eie beskrywing van vers 19). Paulus skryf in vers 19 " As ons net vir hierdie lewe ons hoop op Christus vestig, is ons die bejammerenswaardigste van alle mense"
Om Christus te volg sonder om aan sy opstanding te glo is eintlik ondenkbaar. Dit ontneem ons van die lewende Here se teenwoordigheid en die geestelike krag van ons lewens.
Kan dit dalk een rede wees waarom ons Christene sukkel om as oorwinnaars oor die sonde te leef – Omdat ons iewers vergeet het van die ongelooflike krag van die opstanding van Christus of dit dalk maar op die agtergrond geskuif het?
KategoriëGeestelike lewe Sleutelwoordw:1 Kor. 15:19, opstanding, opstanding van Christus
12/12/2018 Q	5 Kommentaar
Die afgelope tyd is die vraag weer op mense se lippe. Mag ons as Christene Kersfees vier? Ek het destyds 'n reeks artikels oor Christelike feeste gehad waarvan een oor kersfees gegaan het. Dit bly 'n gewilde onderwerp die tyd van die jaar. Ek plaas dit weer hier. Mag dit jou help om met vrymoedigheid Kersfees as 'n jubel en liefdesfees te vier !
Christene kon nie op 'n datum ooreenkom wanneer Christus gebore is nie, want niemand het geweet nie. Matteus vertel dat dit in die dae van Koning Herodes was. Lukas meld dat die bevel tot inskrywing uitgegaan het in die tyd van Keiser Augustus en dat dit gebeur het toe Sirenius goewerneur van Sirië was. (Luk 2:1). Verder word die 15de jaar van die regering van keiser Tiberias en die name van ander ook in berekening gebring. Met hierdie en 'n paar ander Bybelgegewens kon daar afleidings gemaak word. Clemens Alexandrinus noem 18 November in die jaar 3 VC as geboortedatum, terwyl Hippolytus wou hê dat dit omstreeks 25 Des in die jaar4 VC gebore is. Niemand kon dit egter ooit met sekerheid sê nie.
Die waarskynlikste oorsprong van die datum is by Mithras 'n Persiese songod. Hy was die god van die lig, sterrehemel en reinheid. Dit was 'n misterie godsdiens, maw net belangrike mense kon daaraan behoort. So dit was vir die hooggeplaastes 'n baie gewilde godsdiens. Selfs van die konings het dit gebruik.Veral die Romeinse soldate het baie aan die Mithraïsme deelgeneem. Dit was van omstreeks 70 NC 'n baie gewilde heidense godsdiens. Teen die agtergrond het die kerk van Rome destyds die besluit ongeveer 330 NC geneem dat hulle teenoor die heidense winterfees, eerder n Christelike fees gaan vier.
* Kersfees is 'n Christusfees. Dit gaan daarom dat Jesus Christus ons verlosser gebore is. Dat God sy eie Seun Jesus Christus na ons gestuur het om die verlore wêreld te red! Hierdie is die vertrekpunt waaroor ons hele geloof en godsdienstige lewe gaan. Die eerste rede waarom ons dus Kersfees met vrymoedigheid kan vier is omdat ons dankbaar is vir Jesus se koms na die aarde, wat vir ons redding gebring het. Die Engele se lied " Eer aan God in die hoogste hemel, en vrede op aarde vir die mense in wie Hy 'n welbehae het" (Luk 2:14) Ons is dankbaar en opgewonde dat die Here Jesus gekom het. Dat God mens geword het (Joh. 3:16)! Ons doen dit gewoonlik deur Kersfees saam kerk toe te gaan.
* Kersfees is ook 'n Jubelfees. Luk 2:10 gee vir ons die inhoud van Kersfees " Moenie bang wees nie, want kyk ek bring vir julle 'n goeie tyding van groot blydskap wat vir die hele volk bestem is. Vandag is daar vir julle in die stad van Dawid die verlosser gebore, Christus die Here" Dit is 'n groot en wonderlike gebeurtenis wat vra om gevier te word. Dit is die rede waarom Kersfees 'n fees van blydskap is wat soos 'n fontein opspring uit die dankbare hart van gelowiges. Ons blydskap het natuurlik 'n ander inhoud as die wêreldse blydskap by sy feesvieringe.Kersliedere is maar een voorbeeld hoe Christene wil jubel. Deur om te gee, vir ander mense is jy ook besig om te jubel van dankbaarheid.
Die gebruik van geskenke kom natuurlik van die geskenke wat die Christus kind na sy geboorte ontvang het van goud, wierook en mirre. Die probleem is dat ons geskenke soms hand uitruk. Die geskenke moet eerder eenvoudige liefdesgeskenke wees wat ons vir mekaar gee as wat dit 'n duursame luukse karakter het. Anders is daar geen verskil tussen ons en die wêreld nie.
Die bekende verhaal wat oor hom vertel word is dat hy die dogter van 'n edelman gehelp het met die bruidskat nadat die Pa skielik alles verloor het. (Sommige beweer dat die goud in 'n kous geval het wat naby die skoorsteen gehang het om droog te word. ).
In Nederland was daar baie matrose en St Nicolaas se naam het gou helde-status bereik Later het 'n hele tradisie rondom hom met 'n rooi jas en baard ontstaan.
Ek gun kinders die pret en fantasie van Kersvader, maar nooit mag Kersfeesvader met Christus vergelyk, of ge-assosieer word nie. Jy moet altyd vir kinders presies vertel waarom ons kersfees vier. Die enigste rede is Christus. Kersvader het niks met Christus te doen nie.
Boomverering waarin die kersboom sy oorsprong het, dateer baie ver terug. Met kinders se geboorte plant mense soms 'n boom. Die simboliese van bome wat die lewe simboliseer, is so oud soos die mens.
Aanvanklik het Christene Kersfees baie sober en gesinsgerig gevier. Veral Oukersaand! Met die jare het Christene (net soos die heidense volke) begin feesvier op daardie dag – sodat dit soms meer ontaard in 'n wêreldse fees. In hierdie sin dink ek nie die vroeë kerk het ons 'n guns gedoen deur Kersfees op dieselfde dag as heidenste feeste te vier nie. Ons mense word so ingetrek in die wêreldse vieringe dat dit moeilik is om 'n onderskeid te tref.
Om Kersfees te vier is elkeen se keuse. Persoonlik vier ek en my gesin dit wel. Ons doen dit deur kerk toe te gaan omdat ons Christus se geboorte saam met ons medegelowiges wil vier! Dan sing ons kersliedere saam, om die Here te loof . Dit is ook 'n tyd waar ons as familie bymekaar kom. My vrou is lief daarvoor om 'n kersboom baie kreatief te versier en (as ons dit die jaar kan bekostig) gee ons vir mekaar 'n klein geskenkie om ons onderlinge liefde te illustreer. Elke Christen kan sy kersvieringe volgens eie keuse en familie tradisie inrig, maar indien jy Kersfees wil vier moet Christus die middelpunt bly!
05/12/2018 Q	Lewer kommentaar
KategoriëGebed/Spiritualiteit Sleutelwoordw:afhanklikheid van God, geestelike dissipline, op God te wag, wag op die Here
27/09/2017 Q	Lewer kommentaar
Ek is vandag weer herinner wat dit werklik beteken om om as Christen liefde te leef. Daar is by ons 'n natuurlike en vanselfsprekende verwagting dat mense wat in 'n omgee beroep is, hulle taak met liefde sal verrig en hulle naaste sal liefhê – Ons is mos Christene!. Maar op 'n dag kom jy in aanraking met mense wat jou so oorweldig met hulle liefdesharte en dade dat dit nie net die lewens wat hulle aanraak verander nie, maar ook jou wat dit moet aanskou oorweldig! Ek het vandag weer so ervaring gehad.
Ek is saam met my kantoorpersoneel vir 'n dag na die Instituut vir Blindes (Kaleidoskoop) om die Bybel in Audio formaat aan hulle te skenk. Ons noem dit die AudiBybel. Dit is vir ons 'n voorreg om betrokke te wees om vir elke persoon wat blind is 'n Bybel te kan gee – sodat hulle self die Woord van die Here kan "lees" en hoor. Vandat ons kontak gemaak het met die personeel van die Instituut vir Blindes totdat ons daar weggery het, was ons baie diep geraak deur die omgee en liefde waarmee die personeel mense wat blind is hanteer. Dit geld vir al die personeel. Hulle verstaan die kuns om onvoorwaardelik en opreg lief te hê. Om die interaksie tussen die personeel/onderwysers van die Instituut en die mense wat blind is te ervaar was vir my asof ek in die teenwoordigheid van engele was.
Jy kan op geen manier wegsteek wat in jou hart aangaan nie – Een of ander tyd kom dit na die oppervlak. Hoe meer daar 'n diepe innerlike opregtheid van liefde en omgee is hoe meer gaan ander dit aanvoel. Mense se innerlike antennas voel opregtheid aan- dit wat woorde en dade nie na behore kan reflekteer nie. Dis wat in die geskiedenis van die Christendom gebeur het. Daar is opgeteken dat dit die opregte liefde van die dissipels teenoor 'n ongenaakbare heidenwêreld was, wat mense na die Christelike gemeenskap aangetrek het. Die liefdeskrag en teenwoordigheid wat Jesus met sy aardse bediening gehad het, is oorgedra aan sy volgelinge – nie deur vir hulle 'n towerkrag te gee waar hulle mag kon demonstreer nie, maar in die mag wat hulle ontvang het deur met opregte harte, liefde uit te deel en te leef. Met die geskenk van liefde het die Here sy kinders geseën met 'n krag wat groter is as die wêreld se magte. Liefde is om ten diepste jouself te gee. Dit vra dat jy besef – jy is nie daar vir jouself nie!
Dit is was ek vandag by die personeel van die Instituut vir blindes ervaar het- Hulle omgee het my oorweldig. Dankie Here dat u my vandag met engele aangeraak het!
KategoriëGeestelike lewe, Spiritualiteit, Uncategorized Sleutelwoordw:Instituut vir Blindes, Kaleidoskoop, liefde
08/06/2017 Q	Lewer kommentaar
30/11/2016 Q	Lewer kommentaar
04/04/2016 Q	1 comment
Mila oor Ander feeste wat Christene kan…
Erika Linde oor Hoop en Genade vir Kersfe…
Hendrik Duvenhage oor Dankie tog- dit is my troos da…
Ben de Wet oor Kersfees 'n fees van Hoop!
Hartseer Tiener oor Ouers en Tieners: Sal hulle me…
Spokie sny spoor oor Hoekom vier Christene Kersfees…
hanneliesebredell07 oor Hoekom vier Christene Kersfees…
Daniel Bezuidenhout oor Hoekom vier Christene Kersfees…
Daniel Bezuidenhout oor Is dit moontlik om regtig gelu…
Skoor oor Oktobermaand
Adele oor Gebed is om God, weer God te m…
freddieburger oor Perd en Donkie
Jean oor Bybelvasvrae met 'n tikk…
Mari Stebbing oor Hoekom vier Christene Kersfees…
Sluit aan by 454 ander intekenaars
Ek teken in!
Temas Kies Kategorieë Aktueel (6) Bybelse vrae (6) Die Bybel (2) Flieks (6) Gebed/Spiritualiteit (27) Gebede (5) Geestelike lewe (24) Gesin (1) Huwelik (2) Kommentaar (7) Spiritualiteit (3) Uncategorized (4) Waardes (2)
Argiewe Kies Maand Januarie 2019 (1) Desember 2018 (2) September 2017 (1) Junie 2017 (1) November 2016 (1) April 2016 (1) Maart 2016 (1) Mei 2015 (1) Februarie 2015 (1) Desember 2014 (1) September 2014 (3) April 2014 (2) Oktober 2013 (1) Februarie 2013 (3) Maart 2012 (4) Augustus 2011 (1) Februarie 2011 (1) Januarie 2011 (1) Desember 2010 (1) Oktober 2010 (1) September 2010 (1) Augustus 2010 (1) Julie 2010 (1) Junie 2010 (2) Mei 2010 (3) April 2010 (5) Maart 2010 (7) Februarie 2010 (1) Januarie 2010 (3) Desember 2009 (3) Oktober 2009 (1) September 2009 (2) Augustus 2009 (2) Julie 2009 (1) Junie 2009 (1) Mei 2009 (4) April 2009 (2) Maart 2009 (2) Januarie 2009 (3) November 2008 (2) Oktober 2008 (3) September 2008 (4) Desember 201 (1)
"Therefore do not be anxious about tomorrow, for tomorrow will be anxious for itself. Sufficient for the day is its… twitter.com/i/web/status/1… 2 weeks ago
Werklikheid van die opstanding van Christus quintusheine.wordpress.com/2019/01/29/wer… 2 weeks ago
"Happy are those who are humble; they will receive what God has promised!" Mat 5:5 1 month ago
" No matter what he does , every person on earth plays a central role in the history of the world. And normally he… twitter.com/i/web/status/1… 1 month ago